KOMMISSIONENS FORORDNING (EF) Nr. 1931/1999

af 9. september 1999

om ændring af bilag I, II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærmedicinske præparater i animalske levnedsmidler(1), senest ændret ved Kommissionens forordning (EF) nr. 1308/1999(2), særlig artikel 6 og 8, og

ud fra følgende betragtninger:

(1) I overensstemmelse med forordning (EØF) nr. 2377/90 skal der gradvis fastsættes maksimalgrænseværdier for restkoncentrationer af alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til levnedsmiddelproduktion;

(2) maksimalgrænseværdier for restkoncentrationer bør kun fastsættes, efter at udvalget for veterinærlægemidler har gennemgået alle relevante oplysninger vedrørende sikkerheden af rester af det pågældende stof for forbrugere af animalske levnedsmidler samt sådanne resters indflydelse på industriel forarbejdning af levnedsmidler;

(3) ved fastsættelse af maksimalgrænseværdier for restkoncentrationer af veterinærlægemidler i animalske levnedsmidler er det nødvendigt at specificere de dyrearter, hvori sådanne rester vil kunne være til stede, de koncentrationer, der må være til stede i hvert af de relevante væv fra det behandlede dyr (målvæv), og arten af den rest, som er relevant for overvågningen af rester (restmarkør);

(4) for at lette den rutinemæssige overvågning af lægemiddelrester, som fastsat i den relevante fællesskabslovgivning, bør der i almindelighed fastsættes maksimalgrænseværdier for restkoncentrationer i lever eller nyrer; imidlertid er lever og nyrer hyppigt fjernet fra dyrekroppe i international handel, og der bør derfor også altid fastsættes maksimalgrænseværdier for restkoncentrationer i muskelvæv eller fedtvæv;

(5) for veterinærlægemidler til behandling af æglæggende fugle, malkedyr eller honningbier skal der også fastsættes maksimalgrænseværdier for restkoncentrationer i æg, mælk eller honning;

(6) carprofen, emamectin, cefquinom, teflubenzuron og apramycin bør medtages i bilag I til forordning (EØF) nr. 2377/90;

(7) histidine, adenosin, dets 5'-mono-, 5'-di-, 5'-triphosphater, glycin, glutamin, glutamsyre, alanin, doxapram, cytidin, dets 5'-mono-, 5'-di-, 5'-triphosphater, cystein, cholin, chymotrypsin, arginin, hyaluronsyre, carnitin, apramycin, bromid, kaliumsalt, azamethiphos, aspartsyre, asparagin, citrullin, pepsin, valin, uridin, dets 5'-mono-, 5'-di-, 5'-triphosphater, tyrosin, tryptophan, trypsin, thymidin, threonin, thioctsyre, sulfogaiacol, serin, prolin, guanosin, dets 5'-mono-, 5'-di-, 5'-triphosphater, phenylalanin, vetrabutinhydrochlorid, orotsyre, ornithin og methionin og lysin og leucin og isoleucin og inositol og inosin og dets 5'-mono-, 5'-di- og 5'-triphosphater og piperonylbutoxid bør medtages i bilag II til forordning (EØF) nr. 2377/90;

(8) for at gøre det muligt at fuldføre videnskabelige undersøgelser bør coumafos, cymiazol og kanamycin medtages i bilag III til forordning (EØF) nr. 2377/90;

(9) der bør fastsættes en tidsfrist på 60 dage inden ikrafttrædelsen af denne forordning for at give medlemsstaterne mulighed for at foretage de tilpasninger, som måtte være nødvendige i de tilladelser til at markedsføre de pågældende veterinærlægemidler, der er givet i medfør af Rådets direktiv 81/851/EØF(3), senest ændret ved direktiv 93/40/EØF(4), for at tage hensyn til bestemmelserne i denne forordning;

(10) foranstaltningerne i denne forordning er i overensstemmelse med udtalelse fra Det Stående Udvalg for Veterinærmedicinske Præparater -

UDSTEDT FØLGENDE FORORDNING:

Artikel 1

Bilag I, II og III til forordning (EØF) nr. 2377/90 ændres som angivet i bilaget til nærværende forordning.

Artikel 2

Denne forordning træder i kraft 60 dage efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. september 1999.

På Kommissionens vegne

Karel VAN MIERT

Medlem af Kommissionen

(1) EFT L 224 af 18.8.1990, s. 1.

(2) EFT L 156 af 23.6.1999, s. 1.

(3) EFT L 317 af 6.11.1981, s. 1.

(4) EFT L 214 af 24.8.1993, s. 31.

BILAG

Bilag I til forordning (EØF) nr. 2377/90 ændres således:

1. Antimikrobielle lægemidler

1.2. Antibiotika

1.2.02. Cephalosporiner

">TABELPOSITION>"

1.2.10. Aminoglycosider

">TABELPOSITION>"

2. Antiparasitære lægemidler

2.2. Midler mod ektoparasitter

2.2.4. Acyl urea derivater

">TABELPOSITION>"

2.3. Midler mod endo- og ektoparasitter

2.3.1. Avermectiner

">TABELPOSITION>"

4. Anti-inflammatoriske lægemidler

4.1. Ikke-steroide anti-inflammatoriske lægemidler

4.1.1. Derivat af arylpropionsyre

">TABELPOSITION>"

Bilag II til forordning (EØF) nr. 2377/90 ændres således:

1. Uorganiske forbindelser

">TABELPOSITION>"

2. Organiske forbindelser

">TABELPOSITION>"

3. Stoffer, som generelt anses for sikre

">TABELPOSITION>"

Bilag III til forordning (EØF) nr. 2377/90 ændres således:

1. Antimikrobielle lægemidler

1.2. Antibiotika

1.2.05. Aminoglycosider

">TABELPOSITION>"

2. Antiparasitære lægemidler

2.2. Midler mod ektoparasitter

2.2.2. Iminophenyl-thiazolidin-derivat

">TABELPOSITION>"

2.2.4. Organofosfater

">TABELPOSITION>"